PSTC บวกกว่า 1% สวนตลาดฯ คาดกำไร Q2/61 กระฉูด 164% ทุบสถิติใหม่ สู่ระดับ 30.79 ลบ.
PSTC บวกกว่า 1% สวนตลาดฯ คาดกำไร Q2/61 กระฉูด 164% ทุบสถิติใหม่ สู่ระดับ 30.79 ลบ. โดย ณ เวลา 11.43 น. อยู่ที่ 0.73 บาท บวก 0.01  บาท หรือ 1.39% สูงสุดที่ 0.75 บาท ต่ำสุดที่ 0.72 บาท ด้วยมูลค่าซื้อขาย 100.69 ล้านบาท ขณะที่ดัชนีโดยรวมลบ 0.69%
2 ส.ค. 2561

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ล่าสุด ณ เวลา 11.43 น. อยู่ที่ 0.73 บาท บวก 0.01  บาท หรือ 1.39% สูงสุดที่ 0.75 บาท ต่ำสุดที่ 0.72 บาท ด้วยมูลค่าซื้อขาย 100.69 ล้านบาท ขณะที่ดัชนีโดยรวมลบ 0.69%

ด้าน บล.ซีจีเอส-ซีไอเอ็มบี ระบุในบทวิเคราะห์ (2 ส.ค.) แนะนำ “ซื้อ” ราคาเป้าหมาย 1.01 บาท/หุ้น โดยเชื่อว่า PSTC อยู่ในระหว่างช่วงของการเปลี่ยนแปลง จาก EPC ที่มีความเสี่ยงสูง และธุรกิจเทรดดิ้ง ไปสู่ธุรกิจสาธารณูปโภคที่มีความเสี่ยงต่ำ และการเทรดดิ้งพลังงาน ขณะที่คาดกำไรสุทธิเฉลี่ย 3 ปี CAGR อยู่ที่ 85% ในปี 60-63 มาจากโรงไฟฟ้าพลังงานทดแทน การซื้อขายพลังงาน และธุรกิจท่อส่งน้ำมัน
ทั้งนี้ คาดโครงการไฟฟ้าพลังงานทดแทนของ PSTC จะผลิตอย่างเต็มที่ในปี 2564 ด้วยกำลังการผลิตติดตั้งที่ 122.6MW และ กำลังการผลิตที่รับรู้ตามสัดส่วนการถือหุ้นที่ 95.8MW พร้อมทั้งเชื่อว่า PSTC จะมีกำไรเติบโตจากธุรกิจสาธารณูปโภคที่มีความเสี่ยงต่ำ ด้วย 13.23% IRR ในปี 2565 เพื่อรองรับความต้องการใช้น้ำมันที่สูงขึ้น
อย่างไรก็ตาม เริ่มต้นคำแนะนำ “ซื้อ” PSTC ด้วยราคาเป้าหมาย 1.01 บาท ปัจจัยเสี่ยง รวมถึงการล่าช้าในโครงการที่กำลังจะมาถึง
ขณะที่ บล.โนมูระ พัฒนสิน ระบุในบทวิเคราะห์ฯ แนะนำหุ้น บมจ.เพาเวอร์ โซลูชั่น เทคโนโลยี (PSTC) ให้ราคาเป้าหมาย 1.32 บาท คาดกำไรสุทธิไตรมาส 2/61 ทำจุดสูงสุดใหม่รายไตรมาสอีกครั้งที่ 30.79 ลบ. เติบโตเด่นต่อเนื่อง เพิ่มขึ้น 164% จากปีก่อน, เพิ่มขึ้น 27% จากไตรมาสก่อน จากโรงไฟฟ้าจ่ายไฟได้คงที่และรายได้จาก BIGGAS เติบโตขึ้นต่อเนื่อง จึงประมาณการรายได้รวม ทำ All time high ใหม่เป็นไตรมาสที่ 4 ติดต่อกัน (ตั้งแต่ไตรมาส 3/60) ที่ 749.7 ลบ. เพิ่มขึ้น 232% จากปีก่อน, เพิ่มขึ้น 14% จากไตรมาสก่อน
ด้าน Valuation มูลค่าพื้นฐาน 2561 ที่ 1.32 บาท จากฐานกำไรทำ High ใหม่ติดต่อกัน 2 ไตรมาส ราคาปัจจุบันอิง PER61F 22.9x  พร้อมให้รอความคืบหน้า EIA โครงการท่อน้ำมันสระบุรี-ขอนแก่นในช่วงปลายปี